Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 1 Pv 280/14/8811	Trebišov, 17.6.2014
EEČ : 2-69-351-2014

U Z N E S E N I E

Trestná vec:	obvinený XXXXX 
Trestný čin:	zanedbanie povinnej výživy podľa § 213 odsek 1 Trestného zákona číslo 140/1961 Zbierky zákonov v znení zákona číslo 485/2001 Zbierky zákonov

Rozhodol: 	prokurátorka Okresnej prokuratúry Trebišov
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	Ako zákonný otec si neplní svoju vyživovaciu povinnosť v mieste bydliska ani inde voči svojim deťom XXXXX v období od 01.03.2000 do 21.10.2002, vyplývajúcu mu zo Zákona o rodine, a to aj napriek tomu, že mu túto povinnosť uložil Okresný súd v Trebišove rozsudkom č. k. 8Nc/286/98 zo dňa 07.12.1998, právoplatným dňa 14.12.1998, na základe ktorého bolo uložené povinnému otcovi prispievať na výživu svojho syna sumou 400,- Sk, teda 13,28 € a na dcéru sumou po 300,- Sk, teda 9,98 €, vždy do 15. dňa toho ktorého mesiaca vopred k rukám matky, čím takto na bežnom výživnom dlhuje sumu vo výške 743,54 € (22.400,- Sk), 

lebo zanikla trestnosť činu

Odôvodnenie:
	Uznesením policajného orgánu OO PZ Streda nad Bodrogom  pod sp. zn. ORP-ČVS-88/2002 zo dňa 21.10.2002 bolo vznesené obvinenie XXXXX pre prečin zanedbania povinnej výživy podľa § 213 ods. 1 Tr. zákona, na tom skutkovom základe, ako je to uvedené vo výrokovej časti tohto uznesenia. 

Dňa 20.11.2002 bolo tr. stíhanie prerušené, lebo Okresný súd Trebišov pod č. k. NTV 13/02 vydal dňa 26.02.2012 zatýkací rozkaz na XXXXX, ktorý sa vyše desiatich rokov zdržiaval na neznámom mieste. Dňa 03.04.2014 bolo v trestnom stíhaní pokračované, lebo dôvody prerušenia trestného stíhania pominuli.

	Obvinený v priebehu skráteného vyšetrovania využil ustanovenie § 86 písm. a  Tr. zákona o účinnej ľútosti a dlh na bežnom výživnom za žalované obdobie        vo výške 743,54 € uhradil k rukám matky detí XXXXX.

Uvedenú skutočnosť potvrdila vo svojej výpovedi dňa 04.04.2014 aj matka detí, v ktorej uviedla, že dlh na bežnom výživnom za žalované obdobie považuje      zo strany XXXXX za uhradený a mimo iného uviedla, že obvinený jej k rukám uhradil po čiastkach aj výživné do 01.08.2004. Následne rozsudkom Okresného súdu Trebišov č. 8P/354/2004 z 03.11.2004, právoplatným dňa 03.03.2005 bolo zrušené plnenie vyživovacej povinnosti otca na obe maloleté deti a to počnúc od 01.08.2004.  

	Keďže trestný čin nemal trvale nepriaznivé následky, lebo páchateľ svoju vyživovaciu povinnosť dodatočne splnil skôr, než bolo o jeho trestnej veci rozhodnuté,  trestné stíhanie sa zastavuje, lebo zanikla trestnosť činu. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Valéria Kovalová
prokurátorka